b"\n_START_ARTICLE_\nEl Vall (Berga)\n_START_SECTION_\nDescripci\xc3\xb3\n_START_PARAGRAPH_\n\xc3\x89s una \xc3\xa0mplia esplanada pavimentada i amb una arbreda de quatre i cinc fileres de pl\xc3\xa0tans adults for\xc3\xa7a ben condicionada. Compta amb dues fonts de grans dimensions, alguns bancs i fanals. El passeig est\xc3\xa0 orientat d'est a oest, al nord limita amb la carretera elevada, que queda separada del conjunt per un mur i un tal\xc3\xbas al costat sud, on hi ha un seguit de cases porticades i on es constitueix l'\xc3\xbanic front propi edificat. \xc3\x89s l'antic vall de la muralla habilitat d'antic per firal, pla\xc3\xa7a i passeig. Avui \xc3\xa9s un nexe d'uni\xc3\xb3 de la ciutat vella amb el sector m\xc3\xa9s popular i recent de la nova.\n_START_SECTION_\nHist\xc3\xb2ria\n_START_PARAGRAPH_\nAls segles XIII i XIV ens trobem obres de consolidaci\xc3\xb3 de la muralla. Al segle XVI- XVII es formen els ravals de Vall i del Vall de baix. El 1838 el raval del vall dels estudis \xc3\xa9s cremat pel comte d'Espanya. El 1850 trobem obres d'urbanitzaci\xc3\xb3 al vall, \xc3\xa9s ara quan es fan cinc passejos d'ac\xc3\xa0cies i moreres. El 1882 i 1885 es construeix la carretera i el 1877 canvia de nom, i passa a dir-se pla\xc3\xa7a de Viladomat. El 1908 s'amplia l'esplanada; el 1914, tamb\xc3\xa9 el passeig de la ind\xc3\xbastria; el 1918, es perllonga el passeig amb un sol vial fins al cementiri. Vers 1920 es construeixen les fonts i ens algun moment dels seixanta, el sindicat. Per \xc3\xbaltim ja, el 1980, es repintaren les cases porxades."